Amb la finalitat de facilitar espais formatius per a famílies en els centres educatius, us presentem una proposta formativa sobre com aconseguir que els fills i filles tinguin una alimentació equilibrada i saludable.
Aquest mòdul formatiu es complementa amb activitats per a alumnes, que els vostres fills poden desenvolupar en l'espai de tutoria a l'aula amb els mestres, i amb activitats complementàries per fer a casa, amb l'objectiu de treballar conjuntament família i centre educatiu.
Respon a la metodologia de reflexió sobre l'acció i d'aprenentatge a partir de la pràctica i l'experiència compartida.
Us suggerim coordinar els continguts d'aquesta formació per a famílies amb els continguts de l'acció tutorial dels alumnes, amb la finalitat que famílies i alumnat treballin al mateix temps, per millorar així la continuïtat i coherència educativa de l'escola i la família.
En cas que alumnes i famílies treballin aquest contingut de manera paral·lela, convindria que al final de les dues sessions del mòdul formatiu el dinamitzador dediqués un espai de conversa amb els pares i mares per intercanviar opinions sobre com treballar aquest aspecte amb els fills i, per tant, reforçar les dues actuacions.
Cal un espai per treballar en petits grups.
Durant aquesta sessió es faran tres activitats:
El dinamitzador presenta el mòdul i explica els objectius de la sessió als participants:
Veure el vídeo Menjar, gaudir i créixer, a càrrec de l'experta Gemma Salvador.
Llegir el document "L'alimentació dels nostres fills", publicat per la FAPAC (Federació d'Associacions de Pares i Mares d'Alumnes de Catalunya), en què es donen orientacions sobre la importància d'una alimentació saludable i equilibrada per aconseguir que infants i joves creixin sans sense problemes de sobreprès ni obesitat, i també sobre la necessitat d'educar els fills en uns hàbits alimentaris i nutricionals adequats.
Després de veure el vídeo (en el cas de l'opció A) o d'haver llegit l'article (en el cas de l'opció B), el dinamitzador pot iniciar un debat formulant les preguntes següents:
Per fomentar el debat, el dinamitzador pot tenir en compte les idees clau que se suggereixen per a cadascuna de les preguntes:
Quina alimentació és l'adequada perquè els fills i filles creixin sans i saludables?
Quin és el paper de la família com a model d'alimentació saludable?
Per què és important que els nostres fills i filles esmorzin abans de sortir de casa?
Si el grup és nombrós es poden organitzar petits grups en els quals un pare o mare faci de portaveu.
El portaveu recull i exposa les aportacions del grup ( Fitxa Activitat grups ).
L'activitat s'acaba amb una síntesi de les reflexions més destacades que han aportat els assistents.
El dinamitzador explica l' enquesta d'autoconeixement d'alimentació per a pares i mares.
La passa a tots els assistents, perquè l'emplenin individualment.
Un cop acabada l'enquesta, el dinamitzador tria dues o tres preguntes per reflexionar entre tots a partir de les respostes i de les orientacions que s'ofereixen.
També han d'indicar quines idees es comprometen a portar a la pràctica amb els fills abans de la sessió següent.
Si alumnes i famílies treballen aquest tema de manera paral·lela, el dinamitzador dedica un espai de conversa on els pares poden intercanviar opinions sobre com fer les activitats plantejades des de l'aula amb els fills: veure el vídeo proposat i fer la planificació dels esmorzars per a tota la setmana, en cas dels alumnes de 7 a 10 anys, i elaborar conjuntament els menús per a tota la setmana seguint les orientacions de la piràmide dels aliments, en el cas dels alumnes de 10 a 12 anys (Vegeu les activitats per a alumnes ).
Per finalitzar, el dinamitzador selecciona alguns dels recursos de l'apartat Recursos i eines sobre l'alimentació, segons el seu criteri personal i en funció del desenvolupament de la sessió, i els lliura perquè els assistents aprofundeixin a casa sobre aquest aspecte.
Abans de tractar els continguts de la sessió cal que els assistents expliquin quines dificultats s'han trobat per portar a terme les propostes indicades en l'activitat de valoració de la sessió anterior.
Durant aquesta sessió es fan tres activitats:
El dinamitzador presenta la sessió i n'explica els objectius als participants:
Opció A) Veure el vídeo Trastorns alimentaris del programa "Famílies i Escola" (fins al minut 16), on una especialista explica a les famílies què són aquests trastorns, com detectar-los i com tractar-los.
Opció B) Llegir la introducció de la guia Prevenció i detecció dels trastorns de la conducta alimentària, publicada a l'espai Famílies del web d'Educació, en què s'informa dels diferents tipus de trastorns alimentaris i com detectar-los.
Quan s'ha vist el vídeo (opció A) o bé s'ha llegit la introducció de la guia (opció B), el dinamitzador pot iniciar un debat formulant les preguntes següents:
Quins senyals d'alerta ens poden indicar si els nostres fills i filles pateixen un trastorn alimentari?
Per fomentar el debat, el dinamitzador té en compte les idees clau que se suggereixen per a cadascuna de les preguntes:
Quins senyals d'alerta ens poden indicar si els nostres fills o filles pateixen un trastorn alimentari?
Alguns senyals d'alerta poden ser:
En cas que s'hagi diagnosticat algun trastorn cal que tinguem en compte el següent:
Seguint les orientacions de la guia Petits canvis per menjar millor, es proposa a les famílies que elaborin un menú setmanal (esmorzar a casa, i a mig matí, dinar, berenar i sopar), de manera que s'afavoreixi una alimentació rica i variada que cobreixi les necessitats energètiques que els fills i filles necessiten.
Les famílies amb infants i joves que dinen al menjador escolar han de tenir present el menú de l'escola a l'hora de fer les propostes de sopars.
Posteriorment, han d'exposar i comentar les diferents propostes de menús.
Es reparteix a cada grup la primera part d'una de les converses que es troben a l'apartat corresponent del tema.
En les converses, un pare o una mare planteja un problema amb el seu fill o filla.
Les famílies de cada grup han de trobar la resposta que consideren més adequada per tractar les situacions plantejades.
Posteriorment, la resta d'assistents han de comentar-ho i el dinamitzador proposa que pensin en situacions quotidianes: com reaccionarien ells davant la mateixa situació, què creuen que farien els seus fills, etc. El dinamitzador llegeix la proposta que s'ofereix a la pàgina web.
Per finalitzar l'activitat es passa un full amb les orientacions sobre el tema que s'ha treballat.
També han d'indicar quines idees treballades es comprometen a portar a la pràctica.
Si alumnes i famílies treballen aquest tema de manera paral·lela, el dinamitzador dedica un espai de conversa on pares i mares puguin intercanviar opinions sobre com fer les activitats plantejades des de l'aula amb els fills i filles: fer l'experiment que s'ha fet a l'aula ( vídeo ) en el cas d'alumnes de 7 a 10 anys, i debatre en família les idees falses sobre l'alimentació que han treballat a l'aula, en el cas d'alumnes de 10 a 14 anys (Vegeu les activitats per a alumnes ).
Per finalitzar, el dinamitzador selecciona alguns dels recursos que trobareu a Recursos i eines, de l'apartat Prevenció i detecció dels trastorns de la conducta alimentària, segons el seu criteri personal i, en funció del desenvolupament de la sessió, els lliura als assistents perquè puguin aprofundir en el tema a casa.